# Viburnàcies

Les viburnàcies (Viburnaceae) són una família de plantes angiospermes de l'ordre de les dipsacals (Dipsacales), dins del clade de les campanúlides, un subclade de les astèrides. Inclou espècies natives de les zones temperades de l'hemisferi nord, les zones tropicals de muntanya, el sud-est d'Austràlia.

## Taxonomia

Aquesta família va ser publicada per primer cop, sota el nom de Viburnidia, l'any 1820 al sisè volum de la revista Annales Générales des Sciences Physiques pel botànic Constantine Samuel Rafinesque (1783-1840).
El primer sistema APG (1998) va reconèixer la família Adoxaceae però no la va ubicar dins de cap ordre, va restar al clade euasterids II. A la segona versió, APG II (2003), la família va ser inclosa dins l'ordre de les dipsacals. Aquesta situació es va mantenir a la tercera versió, APG III (2009).
L'any 2013 el Comitè de Nomenclatura de Plantes Vasculars (Nomenclature Committee for Vascular Plants) va aprovar una proposta per tal de conservar el nom Viburnaceae en detriment d'Adoxaceae.. El gener de 2016 es va publicar la quarta versió del sistema APG, APG IV, sense canvis respecte a la família Adoxaceae però fent esment de la proposta aprovada l'any 2013 pel Comitè de Nomenclatura de Plantes Vasculars de 2013 i posicionant-se en contra.
L'octubre de 2016 el Comitè General de Nomenclatura Botànica (General Committee for Botanical) va aprovar la proposta formulada pel Comitè de Nomenclatura de Plantes Vasculars de conservar el nom Viburnaceae en detriment d'Adoxaceae.

### Gèneres

Dins d'aquesta família es reconeixen els tres gèneres següents:
* Adoxa L.
* Sambucus L.
* Viburnum L.

### Sinònims

El següent nom científic és un sinònim heterotípic de Viburnaceae:
* Adoxaceae E.Mey.

## Referències

* 1 2 3 «Viburnaceae» (en anglès). Plants of the World Online. Royal Botanic Gardens. Kew. [Consulta: 19 maig 2023].
* ↑ Byng et alii., 2016, p. 3.
* ↑ «VIBURNACEAE Rafinesque» (en anglès). Angiosperm Phylogeny Website, version 14, 01-07-2017. [Consulta: 19 maig 2023].
* ↑ «Viburnaceae Raf.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 19 maig 2023].
* ↑ Rafinesque, 1820, p. 87.
* ↑ The Angiosperm Phylogeny Group, 1998, p. 542.
* ↑ Bremer et alii., 2003, p. 411, 421.
* ↑ Bremer et alii., 2009, p. 118.
* 1 2 Wilson, 2016, p. 1150.
* 1 2 Applequist, 2013, p. 1315-1316.
* ↑ Byng et alii., 2016, p. 20.
* ↑ Byng et alii., 2016, p. 9, 20.

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Rafinesque, Constantine Samuel «Tableau analytique des ordres naturels, familles naturelles et genres, de la classe Endogynie, sous classe Corisantherie» (en francès). Annales Générales des Sciences Physiques [Brussel·les], vol. 6, 1820, pàg. 76-89.
* The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 531-552. DOI: 10.2307/2992015.
* Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 399-436.
* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 105-121. DOI: 10.1111/j.1095-8339.2009.00996.x.
* Wilson, Karen L. «Report of the General Committee: 15» (en anglès). Taxon, vol. 65, núm. 5, 10-2016, pàg. 1150–1151. DOI: 10.12705/655.14.
* Applequist, Wendy L. «Report of the Nomenclature Committee for Vascular Plants: 65» (en anglès). Taxon, vol. 62, núm. 6, 12-2013, pàg. 1315–1326. DOI: 0.12705/626.49.